

**Ravijuhendi „Kroonilise venoosse haavandi käsitlus“ töörühma koosolek nr 7**

Toimumise aeg: 15.02.2023 kell 15.00–18:00

Toimumise koht: veebiplatvorm Teams

**Osalesid** töörühma liikmed Heli Järve, Tiiu Kaha, Mai Stern, Hanna Leemet, Maire Karelson ja Liina Kivi ja Sekretariaadi liikmetest osalesid Kristi Tiimann, Ingel Soop Püsisekretariaadi esindajatest osales Liisa Saare,

**Ei osalenud etteteatamisega töörühma liikmed Enn Vilgo ja Evo Kaha ning sekretariaadi liikmed Oliver Taul, Ingel Soop ja Solveig Verbu.**

Koosolekul osales töörühma 8st liikmest 6, millega oli kvoorum koos.

Koosolekut juhatasid töörühma juht Heli Järve ja protokolli püsisekretariaadi esindaja Liisa Saare.

**1. Huvide deklaratsioonide ülevaatus**

Koosolekute vahelisel ajal ei olnud lisandunud deklareeritavaid huvisid.

**2. Patsiendi juhendi arutelu**

Vastavalt eelmisel koosolekul toimunud arutelule parandas dr Kaha veidi patsiendi juhendit ja lisas kommentaare. Töörühm oli muudatustega nõus ja üksikud kommentaarid lahendati üksmeelselt. Patsiendi juhendisse on vaja lisada veel link kompressioonsukkade edasimüüjate leidmiseks ning pildid, kuidas kompressioonsukki ära võtta.

**3. Lisade arutelu**

Koosolekutevahelisel ajal vaatas töörühma liige Hanna Leemet üle lisa 5, mis käsitles haavaravivahendeid ja -tooteid. Kommentaare vaatas töörühm koosoleku ajal ja otsustas lisa 5 veidi muuta, vastavalt sellele, et haavaravitooteid on lisandunud või turult just maha võetud. Liisa Saare muudab pärast koosolekut tabeli kujundust ning saadab tabeli töörühmale uuesti üle vaatamiseks.

**4. Ravijuhendi seniste soovituste üle vaatamine**

Ravijuhendi töörühm oli suuremas osas nõus seniste soovitustega, kuid tegi ettepaneku muuta ultraheli soovitust sõnade järjekorra muutmisega.

Uus soovitus kõlab järgnevalt (kõik kohalolevad töörühma liikmed olid nõus):

*„Tehke ultraheli Dupleks-uuring/Doppler-uuring pindmisest ja süvaveeni süsteemist enne venoosse süsteemi invasiivse ravi planeerimist ja/või vajadusel haavandi diferentsiaaldiagnostikaks.*

Liisa Saare vaatab nii uute kui algse juhendi allesjäävad soovitused veel üle, et nad sobituks metoodikaga ning saadab töörühmale üle vaatamiseks käsikirja failis.

**5. Eesti Haigekassa esindaja kommentaarid senistele soovitustele**

Marion Kalju käsitles kliinilistele küsimustele 5-8 ning tervishoiukorralduslikele küsimustele vastavate soovituste rakendumist, töörühmaga koos arutati soovituste rakendamist soodustavaid ja takistavaid tegureid ning erinevaid rakendumisviise. Marion Kalju peab eraldi koosoleku töörühmaga ravijuhendi rakenduskava kohta.

**6. Järgmised koosolekud ja edasised plaanid**

Liisa Saare saadab lähiajal ravijuhendi töörühmale üle vaatamiseks ravijuhendi käsikirja ning ootab kommentaare kahe nädala jooksul. Vastavalt laekunud kommentaaridele otsustab Liisa Saare, kas lisakoosolekuid on veel vaja.

Praegu paika pandud koosolekud:

(22.03.22 kell 15-19)

(26.04.22 kell 15-19)